open-index/open-wikipedia-markdown huggingface dataset:
Caterham Racing

**Caterham Racing** (aiemmin nimillä **EQ8 Caterham Racing** ja **Caterham Team AirAsia**) oli malesialainen formulatalli, joka kilpaili GP2- ja Aasian GP2-sarjoissa kausina 2011–2014. Tallin perusti Caterham F1-tallin entinen tallipäällikkö Tony Fernandes. Caterham Racing toimi Leafieldissa samoissa tiloissa Caterham F1:n kanssa.

## Historia

Talli hyväksyttiin GP2-sarjaan syyskuussa 2010 korvaamaan sarjasta vetäytyneen Durangon. Talli kilpaili myös Aasian GP2-sarjassa.

Ensimmäisellä kaudella kuljettajina ajoivat Luiz Razia ja Davide Valsecchi. Valsecchi ajoi tallin avausvoiton Monacon kilpailusta. Talli saavutti debyyttikaudellaan voiton lisäksi kolme muuta palkintosijaa, yhden paalupaikan, nopeimman kierroksen ja 49 pistettä.

Kaudella 2012 tallissa ajoivat Rodolfo González ja Giedo van der Garde. Talli saavutti kaksi voittoa, kaksi paalupaikkaa, kaksi nopeinta kierrosta ja 166 pistettä. Vuonna 2013 Alexander Rossi ajoi tallille yhden voiton, joka sijoitti tallin loppupisteissä yhdeksänneksi. Talli vetäytyi sarjasta vuoden 2014 päätteeksi sijoittuen lopputuloksissa 11:nneksi.

## GP2-tulokset

 GP2-finaali 2011 oli GP2-kauden 2011 ulkopuolinen finaali.

## Aasian GP2 -tulokset

## Logot

Tiedosto:Caterham Team AirAsia logo.png|Caterham Team AirAsia logo 2011.


## Lähteet
Helmond Sport

**Helmond Sport** on alankomaalainen jalkapalloseura, joka pelaa Eerste Divisiessä. Seura perustettiin 27. heinäkuuta 1967, kun se irtautui Helmondia ’55:stä, joka oli ajautunut suuriin velkoihin. 

## Historia
Helmond Sport aloitti Tweede Divisiessä, mutta jo vuoden päästä he nousivat Eerste Divisieen. Seura voitti koko liigan vuonna 1982 ja nousi pääsarjatasolle, Eredivisieen. Helmond putosi takaisin Eerste Divisieen kahden kauden jälkeen. Kaudella 2004–2005 Helmond oli lähellä nousua Eredivisieen, mutta kärsi tappion ratkaisevassa playoff-ottelussa.

## Saavutukset
* Eerste Divisie
Voittaja: 1982
* Nousu Eerste Divisieen
Nousu: 1968
Matrona Moskovalainen

**Matrona Moskovalainen** on Venäjän ortodoksisen kirkon pyhä. Pyhän Matrona Moskovalaisen muistopäivä on juliaanisessa kalenterissa 19. huhtikuuta ja gregoriaanisessa 2. toukokuuta.
 
## Lyhyt elämäkerta
Matrona syntyi vuonna 1885 Sebinossa Venäjällä. Hän syntyi sokeana, ilman silmiä. Tarinan mukaan Matronan vanhemmat Natalja Nikonova ja Dmitrij Nikonov halusivat antaa sokean lapsensa pois lastenkotiin. Natalja näki kuitenkin unessaan kauniin valkoisen mutta sokean linnun, joka istuutui hänen rinnalleen, ja siksi muutti päätöksensä. Kun Matrona kastettiin, pappi havaitsi vaalean hyväntuoksuisen pilven nousevan lapsen ylle ja sanoi "Olen kastanut monta lasta, mutta mitään sellaista en ole koskaan nähnyt. Tästä lapsesta tulee pyhä". 
Noin 7-vuotiaana Matrona sai näkemisen ja parantamisen lahjan ja hänen luokseen tuli lukuisia ihmisiä, joiden sairauksia hän paransi rukouksien ja viisaiden neuvojen avulla. Kun hänen luoksensa tuli pahoja ihmisiä, hän sairasti. Kun eräs nainen kävi 17-vuotiaan Matronan luona, pyhä sai halvauksen eikä voinut enää kävellä.

Matrona muutti Sebinosta Moskovaan noin vuonna 1925. Hän asui useimmin ystäviensä luona. Neuvostoliiton aikoina hän joutui muuttamaan asunnosta toiseen, eivätkä miliisit kuitenkaan kyenneet pidättämään häntä. Matronan maine kasvoi ja hänen luokseen tuli yhä enemmän ihmisiä kysymään neuvoja ja saamaan tauteihinsa parannusta. Matrona vietti askeettista elämää, rukoili kaikkien vierailijoiden puolesta ja paastosi säännöllisesti. 
 
## Kuolema ja lupaus avusta
Matrona ennusti oman kuolemansa ja otti elämänsä viimeisinä päivinä ihmisiä vastaan ilman rajoituksia. Hän kehotti ystäviään kääntymään hänen puoleensa aivan tavalliseen tapaan sitten, kun hän olisi jo kuollut.
Matrona kuoli vuonna 1952 Moskovassa. Hänet kanonisoitiin Moskovassa vuonna 1998.

## Aiheesta muualla

* Autuas Matrona Moskovalainen. *Suomen ortodoksinen kirkko.*
Platonisia kysymyksiä

**Platonisia kysymyksiä** (; ) on Plutarkhoksen *[[Moralia]]*-kokoelmaan (kirja XIII, 69) kuuluva tutkielma, joka käsittelee nimensä mukaisesti erilaisia platonistisen filosofian ongelmia.

## Sisältö

Plutarkhoksen teos käsittää kymmenen erillistä kysymystä (, *zētēmata*). Ne kaikki liittyvät jonkun Platonin teoksen johonkin tekstikohtaan. Kysymykset eivät kuitenkaan liity toisiinsa; ne eivät muodosta mitään yhtenäistä kokonaisuutta, niitä ei edellä yhdistävä johdanto, eikä niiden jälkeen esitetä mitään kokoavaa johtopäätöstä. Plutarkhos ei ole ensimmäinen teoksessa käsiteltyjä aiheita käsitellyt; hän viittaa tutkielmassaan usein aiemmin esitettyihin vastauksiin.

Plutarkhoksen esittämät kysymykset ovat:

# Miksi jumala kehotti *[[Theaitetos (dialogi)|Theaitetoksen]]* mukaan Sokratesta toimimaan kätilönä (tiedolle), mutta ei antanut hänen itse synnyttää (tietoa)? (4 lukua)
# Miksi Platon kutsui *[[Timaios (dialogi)|Timaioksessa]]* ylintä jumalaa isäksi ja kaiken tekijäksi? (2 lukua)
# Platon esittää *[[Valtio (Platon)|Valtiossa]]* vertauksen jaetusta janasta. Miksi janan osat ovat erisuuret, ja kumpaa suurempi osa edustaa, ideamaailmaa vai aistimaailmaa? Plutarkhoksen mukaan Platon jättää tämän epäselväksi. (2 lukua)
# Miksi Platon sanoo ruumiin olevan sielun alainen kaikessa, ja sielun olevan ruumiin syy ja alkuperä, mutta kuitenkin sanoo, ettei sielu olisi voinut tulla olevaksi ilman ruumista, ja ne ovat olemassa yhdessä? (1 luku)
# Koskien Platonin kappaleita: Miksi Platon otti prinsiipeiksi tasakylkisen ja erisivuisen kolmion, joista ensin mainittu muodostaa heksaedrin eli kuution ja viimeksi mainittu tetraedrin, oktaedrin ja ikosaedrin, jotka ovat vastaavasti maan, tulen, veden ja ilman siemenet; mutta ei huomioinut pyöreitä kappaleita? (4 lukua)
# Miksi Platon sanoo *[[Faidros (dialogi)|Faidroksessa]]*, että siiven luonto, johon kuuluu kantaa raskaat asiat korkeuksiin, on niiden ruumiillisten asioiden joukossa, jotka ovat lähimpänä jumalallista? (1 luku)
# Miksi Platon selittää yhdellä liikkeen periaatteella muun muassa kuppauksen, nielemisen, heittämisen, äänen ja veden liikkeet, sekä salamat? Koska tässä hän vaikuttaisi esittävän poikkeuksellisesti yhtä syytä, joka toimisi lukuisien erilaisten ilmentymien alkuperänä. (9 lukua)
# Mitä Timaios tarkoittaa sanoessaan, että sielut olivat siroteltuina maahan, kuuhun ja muihin ajan mittaamisen välikappaleisiin? (4 lukua)
# Platon esittää valtiossa sielun kolmijaon, ja sanoo kolmen osan olevan rooleiltaan ylin, välittävä ja alin sielunosa. Onko välittävä rooli järkisielulla vai intosielulla? Plutarkhoksen mukaan Platon jättää tämän epäselväksi. (2 lukua)
# Miksi Platon sanoo, että puhe on substantiivien ja verbien sekoitusta? Vaikuttaa nimittäin siltä, että näitä kahta lukuun ottamatta Platon hylkäsi erilaiset puheen osat. (8 lukua)

## Lähteet

## Kirjallisuutta

* Plutarch: *Platonic Essays*. Teoksessa  Kreikankielinen alkuteksti ja englanninkielinen käännös.

## Aiheesta muualla

* Plutarch: *[http://oll.libertyfund.org/?option=com_staticxt&staticfile=show.php%3Ftitle=1215&chapter=92485&layout=html&Itemid=27 Platonic Questions]*
Kirill Petrov

**Kirill Andrejevitš Petrov** (, s. 13. huhtikuuta 1990 Kazan, Venäjän SFNT, Neuvostoliitto) on venäläinen jääkiekkoilija, pelipaikaltaan laitahyökkääjä.

## Ura
Petrov on Ak Bars Kazanin kasvatti. Hän pelasi seurassa ensimmäiset ottelunsa kaudella 2006–2007 Venäjän superliigassa. Tuolloin tilille kertyi yhdeksän ottelua, joissa syntyi tehot 1+1=2. Kaudella 2007–2008 hän pelasi jo 47 ottelua pääsarjassa. Kauden päätteeksi New York Islanders varasi Petrovin kolmannella kierroksella numerolla 73 vuoden .

Kaudella 2008–2009 Petrov pelasi Kazanissa vain kuusi ottelua ja oli voittamassa sarjan mestaruutta. Kauden 2009–2010 hän pelasi pääosin Vysšaja Ligassa Kazanin farmiseurassa Neftjanik Almetjevskissa. Kausi päättyi jälleen mestaruusjuhliin Petrovin pelatessa kolme pudotuspeliottelua.

Kesken kauden 2010–2011 Petrov myytiin Kazanista KHL:n uuteen seuraan Jugra Hanty-Mansijskiin suuremman peliajan toivossa. Kaudeksi 2011–2012 hän siirtyi takaisin Kazaniin.

## Lähteet
Tietokilpailun maailmanmestaruuskilpailut

**Tietokilpailun maailmanmestaruuskilpailut** (World Quizzing Championship) on kansainvälisen tietokilpailujärjestön International Quizzing Associationin (IQA) vuosittain järjestämä henkilökohtainen tietokilpailu. Se on järjestetty vuosittain vuodesta 2003 alkaen. Vuodesta 2006 alkaen kilpailu on järjestetty joka kesäkuun ensimmäisenä lauantaina. Kilpailu käydään niin sanottuna kotiratakilpailuna eli kilpailijat osallistuvat kisaan samana päivänä kukin omassa kotimaassaan. Vuonna 2016 kisapaikkoja oli 45 maassa yhteensä 125 ja kilpailijoita yli kaksituhatta..

## Mitalistit

Eniten maailmanmestaruuksia ovat voittaneet englantilaiset Kevin Ashman (kuusi mestaruutta) sekä Pat Gibson ja Olav Bjortomt (molemmilla neljä mestaruutta). Muut mestarit ovat belgialainen Ronny Swiggers (kaksi mestaruutta), englantilaiset Jesse Honey ja vuonna 2010 kuollut Mark Bytheway, intialainen Vikram Joshi, singaporelainen Ravikant Avva, ranskalainen Didier Bruyere ja yhdysvaltalainen Victoria Groce.

## Kilpailujärjestelmä

Maailmanmestaruuskilpailuissa kukin kilpailija saa vastattavakseen 240 kirjallista kysymystä, jotka useimmissa maissa on käännetty kilpailijoiden äidinkielelle. Kysymykset on jaettu kahdeksaan eri kategoriaan, ja vastausaikaa on yhteensä kaksi tuntia. Aiemmin kunkin kilpailijan yhteispisteisiin laskettiin hänen seitsemän parhaan kategoriansa pisteet, mutta 2020-luvulla on siirrytty ottamaan mukaan pisteisiin kaikki kahdeksan kategoriaa. Kategorioiden nimet ovat: kulttuuri, viihde, historia, elämäntapa, media, luonnontiede, urheilu ja maailma.

## Lähteet
* http://www.worldquizzingchampionships.com/
* http://tietokilpailuyhdistys.nettisivut.fi/menneet-tietokilpailut/ 

### Viitteet

## Aiheesta muualla
* World Quizzing Championships 2004: Tulokset 
* World Quizzing Championships 2005: Tulokset 
* World Quizzing Championships 2006: Tulokset 
* World Quizzing Championships 2007: Tulokset 
* World Quizzing Championships 2008 
* World Quizzing Championships 2009 
* World Quizzing Championships 2010 
* 
*   IQA Norway - kaikki MM-tulokset
*  IQA Belgium 
*  IQA Great Britain
*  IQA United States 
*  SQON/IQA Netherlands
Kujavia-Pommerin voivodikunta

**Kujavia-Pommerin voivodikunta** () on yksi Puolan kuudestatoista voivodikunnasta. Se sijaitsee sisämaassa Puolan keskiosassa. Voivodikunnassa asui vuoden 2019 arvion mukaan 2&nbsp;072&nbsp;373 asukasta ja sen pinta-ala on 17&nbsp;971 neliökilometriä. Voivodikunnan hallinnolliset keskukset ovat Bydgoszcz ja Toruń.

Kujavia-Pommerin voivodikunta syntyi Puolan hallintouudistuksen yhteydessä 1. tammikuuta 1999. Se rajoittuu pohjoisessa Pommerin voivodikuntaan, koillisessa Warmia-Masurian voivodikuntaan, idässä Masovian voivodikuntaan, etelässä Łódźin voivodikuntaan ja lounaassa ja lännessä Ison-Puolan voivodikuntaan.

## Kaupungit
Voivodikunnan kaupungit listattuna vuoden 2006 väkiluvun mukaan:

# Bydgoszcz (364&nbsp;953)
# Toruń (207&nbsp;381)
# Włocławek (119&nbsp;608)
# Grudziądz (99&nbsp;299)
# Inowrocław (77&nbsp;095)
# Brodnica (27&nbsp;624)
# Świecie (25&nbsp;614)
# Chełmno (20&nbsp;388)
# Nakło nad Notecią (19&nbsp;409)
# Rypin (16&nbsp;565)
# Chełmża (15&nbsp;273)
# Solec Kujawski (15&nbsp;060)
# Lipno (14&nbsp;834)
# Żnin (14&nbsp;052)
# Tuchola (13&nbsp;935)
# Wąbrzeźno (13&nbsp;796)
# Golub-Dobrzyń (13&nbsp;006)
# Mogilno (12&nbsp;359)
# Aleksandrów Kujawski (12&nbsp;359)
# Ciechocinek (10&nbsp;855)
# Koronowo (10&nbsp;784)
# Kruszwica (9&nbsp;373)
# Szubin (9&nbsp;326)
# Sępólno Krajeńskie (9&nbsp;258)
# Janikowo (9&nbsp;111)
# Barcin (7&nbsp;810)
# Gniewkowo (7&nbsp;254)
# Nowe (6&nbsp;252)
# Strzelno (6&nbsp;054)
# Pakość (5&nbsp;789)
# Więcbork (5&nbsp;788)
# Radziejów (5&nbsp;756)
# Kcynia (4&nbsp;,679)
# Brześć Kujawski (4&nbsp;522)
# Piotrków Kujawski (4&nbsp;509)
# Łabiszyn (4&nbsp;473)
# Mrocza (4&nbsp;203)
# Janowiec Wielkopolski (4&nbsp;114)
# Kowalewo Pomorskie (4&nbsp;055)
# Jabłonowo Pomorskie (3&nbsp;658)
# Kowal (3&nbsp;484)
# Skępe (3&nbsp;442)
# Łasin (3&nbsp;276)
# Lubraniec (3&nbsp;207)
# Izbica Kujawska (2&nbsp;783)
# Dobrzyń nad Wisłą (2&nbsp;269)
# Kamień Krajeński (2&nbsp;251)
# Nieszawa (2&nbsp;012)
# Chodecz (1&nbsp;936)
# Radzyń Chełmiński (1&nbsp;915)
# Górzno (1&nbsp;362)
# Lubień Kujawski (1&nbsp;299)

## Lähteet

## Aiheesta muualla
Pikku lordi (vuoden 1936 elokuva)

**Pikku lordi** (*Little Lord Fauntleroy*) on John Cromwellin ohjaama yhdysvaltalainen elokuva vuodelta 1936. Elokuvakäsikirjoituksen teki Hugh Walpole Frances Hodgson Burnettin vuonna 1886 julkaistun samannimisen romaanin pohjalta. Elokuva oli aikaisemmin Paramountilla, RKO:lla ja Metro-Goldwyn-Mayerilla toimineen David O. Selznickin ensimmäinen itsenäisenä tuottaja tekemä. *Pikku lordi* on nykyään public domainia.

Elokuvassa 1930-luvun lapsitähti Freddie Bartholomew näyttelee newyorkilaista poikaa, joka osoittautuu brittiläiseksi lordiksi. Hänen äitiään näyttelee Dolores Costello ja brittiläistä isoisää C. Aubrey Smith. 

## Roolit

## Arvioita
*[[Video-opas|Video-oppaassa]]* vuodelta 1994 Bello Romano pitää elokuvaa pätevänä filmatisointina, joka ei sorru söpöilyyn. Hän antaa *Pikku lordille* kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
* ''Pikku lordi'' katsottavana archive.orgissa
Seitsemän viisaan pidot

**Seitsemän viisaan pidot** (; ) on Plutarkhoksen *[[Moralia]]*-kokoelmaan (kirja II, 13) kuuluva pidot-lajityyppiin lukeutuva teos.

Plutarkhoksen teos kertoo nimensä mukaisesti Kreikan seitsemän viisaan kuvitteellisista pidoista. Platoninkin mainitseman perinteen mukaan seitsemän viisasta olisivat tavanneet Delfoissa, ja myöhemmän perinteen mukaan Periandros olisi viihdyttänyt heitä tämän jälkeen. Näihin perinteisiin pohjautuen Plutarkhos sepitti teoksen pitojen tapahtumista. Koska Plutarkhos oli hyvin kiinnostunut esisokraatikoista, on todennäköistä, että teos on aito.

Näin teos kertoo kauan ennen kirjoittajan omaa aikaa eläneiden viisaiden pidoista, päin vastoin kuin toinen *Moralia*-kokoelmaan lukeutuva saman lajityypin teos *[[Pitopuheita]]*, ja päin vastoin kuin esimerkiksi Platonin *[[Pidot (Platon)|Pidot]]* ja Ksenofonin *[[Pidot (Ksenofon)|Pidot]]*, jotka kaikki kertoivat kirjailijan omaan aikaan sijoittuneista pidoista. Teos käsittää 21 lukua.

*Seitsemän viisaan pidoissa* pitoihin osallistunut Diokles kertoo pitojen tapahtumista ja käydyistä keskusteluista Nikarkhos-nimiselle kuulijalle. Diokles oli Periandroksen ystävä ja ilmeisesti ammatiltaan rituaalipuhdistuksiin perehtynyt näkijä. Periandros järjesti pidot lähellä Korintin satamaa Lekhaionia sijainneessa pitosalissa. Tapahtuma sijoittui Afroditeelle suoritetun uhrin yhteyteen. Läsnäolijoiden lukumääräksi mainitaan enemmän kuin tuplasti seitsemän henkeä. Plutarkhos lukee teoksessaan seitsemän viisaan joukkoon  seuraavat henkilöt: Thales, Bias, Pittakos, Solon, Khilon, Kleobulos ja Anakharsis. Lisäksi teoksessa esiintyvät muiden muassa sellaiset henkilöt kuin Aisopos, Neiloksenos Naukratislainen, Periandroksen veli Gorgos, runoilija Khersias, sekä naispuoliset Melissa ja Eumetis.

Tarjottua ateriaa kuvataan yksinkertaisemmaksi kuin tyranneilla yleensä oli tapana tarjota. Pitojen aikana keskustellaan monenlaisista asioista; Solon muun muassa sanoo, että kuningas tai tyranni saa eniten kiitosta, mikäli tekee monarkiasta demokratian; hän myös pitää puheen siitä, kuinka ruoka on enemmän välttämättömyys kuin nautinto. Teoksen lopussa on esitys muistakin lähteistä tunnetusta kertomuksesta siitä, kuinka delfiinit pelastivat Arionin; Gorgos sanoo juuri tavanneensa tämän. Tästä keskustelu etenee delfiinien tapoihin.

## Lähteet

## Kirjallisuutta

* Plutarch: *The Dinner of the Seven Wise Men*. Teoksessa  Kreikankielinen alkuteksti ja englanninkielinen käännös.

## Aiheesta muualla

* Plutarch : *[http://penelope.uchicago.edu/Thayer/E/Roman/Texts/Plutarch/Moralia/Dinner_of_the_Seven*.html The Dinner of the Seven Wise Men ]*
Jason Connery

**Jason Joseph Connery** (s. 11. tammikuuta 1963 Lontoo, Englanti) on englantilainen näyttelijä ja ohjaaja, joka on näytellyt useissa b-elokuvissa. Hän on näyttelijä Sean Conneryn ja näyttelijä Diane Cilenton poika. Läpimurtoroolinsa Jason näytteli Robert of Huntingdonin roolissa brittiläisessä televisiosarjassa *[[Robin of Sherwood]]* vuonna 1986. Hänet tunnetaan myös elokuvista *[[Urban Ghost Story]]* (1998), *[[Shanghai Noon]]* (2000), *[[Night Skies]]* (2007) ja *[[Brotherhood of Blood]]* (2007).

## Yksityiselämä
Jason Connery oli naimisissa näyttelijä Mia Saran kanssa vuosina 1996–2002. Heillä on vuonna 1997 syntynyt Dashiell poika, joka on myös näyttelijä. Hän asuu Los Angelesissa, Kaliforniassa.

## Filmografia

### Elokuvat
* *[[Urban Ghost Story]]* (1998)
* *[[Shanghai Noon]]* (2000)
* *[[Aivan villit]]* (2006)
* *[[Night Skies]]* (2007)
* *[[Brotherhood of Blood]]* (2007)

### Televisiosarjat
* *[[Doctor Who]]* (1985)
* *[[Robin of Sherwood]]* (1986)
* *[[Saapasjalkakissa]]* (1988)
* *[[Sairaalaelämää]]* (1997)
* *[[Smallville]]* (2001–2003)

## Aiheesta muualla
*
Maanmittausinsinööri

**Maanmittausinsinööri** (lyhenne MI) on insinööri, joka tekee kaavoitusta, maanmittausta sekä erilaisia kiinteistöön liittyviä paikkatietojärjestelmiä. Maanmittausinsinööriksi voi opiskella ammattikorkeakoulussa tai Aalto-yliopiston teknillisessä korkeakoulussa. Työnantajia ovat yksityiset yritykset, kunnat, kaupungit ja valtio.

## Katso myös

*Kartoittaja

## Lähteet
Lubuszin voivodikunta

**Lubuszin voivodikunta** () on yksi Puolan 16 voivodikunnasta. Se sijaitsee Länsi-Puolassa ja rajoittuu lännessä Saksaan, pohjoisessa Länsi-Pommerin voivodikuntaan, idässä Ison-Puolan voivodikuntaan ja etelässä Ala-Sleesian voivodikuntaan. Lubuszin voivodikunnassa asui vuoden 2019 arvion mukaan 1&nbsp;011&nbsp;592 asukasta ja sen pinta-ala on 13&nbsp;988 neliökilometriä.

Lubuszin voivodikunta syntyi Puolan hallintouudistuksessa 1999 entisten Gorzówin, Zielona Góran ja Lesznon voivodikuntien alueille. Sen alue siirtyi Puolalle Saksalta toisen maailmansodan jälkeisten rajanmuutosten seurauksena. Vuoteen 1945 alue oli suurimmalta osaltaan Saksan Brandenburgia.

Lubuszin voivodikunnan pinta-alasta noin 48 prosenttia on metsän peitossa.

## Lähteet

## Aiheesta muualla

*Voivodikunnan internetsivut
Man on the Moon II: The Legend of Mr. Rager

**Man on the Moon II: The Legend of Mr. Rager** on rap-artisti Kid Cudin toinen studioalbumi. Se julkaistiin 9. marraskuuta 2010. Albumin julkaisivat yhteistyössä Dream On, GOOD ja Universal Motown -levy-yhtiöt.

## Taustaa
Albumin ensimmäinen ja ainoa single "Erase Me" julkaistiin 17. elokuuta 2010. Sillä vieraili rap-artisti Kanye West ja se sijoittui Billboard Hot 100 -listan 22. sijalle. Itse albumi sijoittui Billboard 200 -listan 3. sijalle 170,000 kappaleen viikkomyynnillään. Albumi kulki aluksi työnimellä *Cudder: The Revolution of Evolution*.

## Kappaleet
;Act I – The World I Am Ruling
# "Scott Mescudi vs. the World" (mukana Cee Lo Green) (tuottanut Emile, The Smeezingtons, No I.D.) (3:55)
# "REVOFEV" (tuottanut Plain Pat, Mike Dean) (3:03)

;Act II – A Stronger Trip

 "Don't Play This Song" (mukana Mary J. Blige) (tuottanut Emile) (3:43)
 "We Aite (Wake Your Mind Up)" (tuottanut Emile, Plain Pat) (1:27)
 "Marijuana" (tuottanut Dot da Genius, Kid Cudi, Mike Dean) (4:20)
 "Mojo So Dope" (tuottanut Emile) (3:31)


;Act III – Party On

 "Ashin' Kusher" (tuottanut Chuck Inglish) (3:49)
 "Erase Me" (mukana Kanye West) (tuottanut Jim Jonsin) (3:13)
 "Wild'n Cuz I'm Young" (tuottanut Plain Pat, Emile) (4:14)
 "The Mood" (tuottanut Emile, No I.D.) (2:36)


;Act IV – The Transformation

 "MANIAC" (mukana Cage and St. Vincent) (tuottanut Anthony Kilhoffer, Mike Dean) (2:58)
 "Mr. Rager" (tuottanut Emile, No I.D., Jeff Bhasker) (4:54)
 "These Worries" (mukana Mary J. Blige) (tuottanut Emile) (4:16)
 "The End" (mukana GLC, Chip tha Ripper & Nicole Wray) (tuottanut Blended Babies) (4:21)


;Act V – You Live & You Learn

 "All Along" (tuottanut Emile) (3:23)
 "GHOST!" (tuottanut Emile, Ken Lewis, No I.D.) (4:49)
 "Trapped in My Mind" (tuottanut Dot da Genius, Kid Cudi, Mike Dean, Emile) (3:34)


;iTunes bonuskappale

 "Maybe" (tuottanut Dot da Genius) (2:50)


## Samplet
* "Mojo So Dope" -kappale sisältää samplen tanskalaisen Choir of Young Believers -yhtyeen kappaleesta "Claustrophobia".
* "MANIAC" -kappale sisältää samplen yhdysvaltalaisen laulajan, St. Vincentin, kappaleesta "The Strangers".

## Arvostelut
* Metacritic: 69/100
* Allmusic: 
* Entertainment Weekly: A–
* Rolling Stone: 

## Listasijoitukset

## Lähteet
Józef Gosławski

**Józef Jan Gosławski** (24. huhtikuuta 1908 Polanówka – 23. tammikuuta 1963 Varsova) oli puolalainen kuvanveistäjä ja mitalitaiteilija, kolikkojen (mm. kalastaja -aiheinen viiden zlotyn kolikko), monumenttien ja muistomerkien (mm. Frédéric Chopinin patsas Żelazowa Wolassa) ja mitalien (mm. *Vuosi 1939* -mitali) suunnittelija ja monien palkintojen saaja. Hänelle annettiin mm. Hopeinen ansioristi -kunniamerkki.

## Lähteet
* 
* 
* 

## Aiheesta muualla

* 
* 
* 
* 
* 
* 
* 
*
Khyentse Norbu

**Dzongsar Jamyang Khyentse Rinpoche** (; s. 2. tammikuuta 1961) eli **Khyentse Norbu** () on bhutanilainen tiibetinbuddhalainen lama sekä elokuvaohjaaja, kirjailija ja käsikirjoittaja. Hänen elokuviaan *[[Tiibetin futishullut]]* ja *[[Kulkureita ja taikureita]]* on esitetty myös ulkomailla. Jälkimmäinen oli ensimmäinen kokonaan Bhutanissa kuvattu elokuva.

Vuonna 2001 Norbu perusti nimeään kantavan Khyentse Foundation -säätiön Bhutaniin. Säätiön tavoite on tukea buddhalaista opetusta koulukunnasta riippumatta ympäri maailmaa. Norbu toimii säätiön hallituksen puheenjohtajana.

Norbu on myös kirjoittanut useampia kirjoja tiibetinbuddhalaisuudesta. Näihin kuuluvat muun muassa:

* *Living Is Dying: How to Prepare for Death, Dying and Beyond* (2020)
* *Best Foot Forward: A Pilgrim's Guide to the Sacred Sites of the Buddha* (2018)
* *Not for Happiness: A Guide to the So-Called Preliminary Practices* (2012)
* *The Guru Drinks Bourbon?* (2012)
* *What Makes You Not a Buddhist* (2007)

## Lähteet

## Aiheesta muualla
*
Arvidsjaur

**Arvidsjaur** on kylä ja taajama Arvidsjaurin kunnassa Norrbottenin läänissä Ruotsissa. Vuonna 2005 taajaman väkiluku oli 4 644, ja pinta-ala 4,57 neliökilometriä.

Arvidsjaur on suuri keskus Euroopan autoteollisuudelle. Talvikuukausina suurten autojen valmistajat suorittavat arktiset tutkimuksensa Arvidsjaurin kunnan alueella. Kaupunki tukee myös matkailua tarjoamalla moottorikelkka-retkiä, sekä vaellus-, hiihto-, kalastus- ja koiravaljakkoajelua. Arvidsjaur on myös Ruotsin Puolustusvoimien sissipataljoonan (Jägarebataljon) kotipaikka.

## Väestönkehitys

## Lähteet

## Aiheesta muualla

* Arvidsjaur.se
.38 Special

**.38 Smith & Wesson Special** (tunnetaan myös nimellä .38 Special) on Smith & Wessonin kehittämä keskisytytteinen patruuna. Patruunaa käytetään pääasiassa revolvereissa, mutta myös jotkin itselataavat pistoolit ja karbiinit käyttävät sitä. .38 Special oli palveluskäytössä suurimmassa osassa yhdysvaltalaisista poliisilaitoksista 1920-luvusta aina 1990-luvun alkupuolelle. Se oli myös yleisessä sotilaskäytössä ensimmäisen maailmansodan aikana.

## Historia
.38 Special esiteltiin vuonna 1899 korvaamaan .38 Long Colt -patruuna, jolla oli riittämätön pysäytysvoima morojen Filippiinien ja Yhdysvaltain sodan aikana käyttämiä puukilpiä vastaan. 

Vaikka patruunaa kehitettäessä oli savuton ruuti jo yleisessä käytössä, niin alun perin patruunat olivat ladattu mustaruudilla. Ruuti kuitenkin vaihdettiin pian savuttomaan. .38 Specialin nimestä huolimatta on sen kaliiperi todellisuudessa 0,357-0,358 tuumaa eli 9,0678 mm.
The Hindu

**The Hindu** on englanninkielinen Intiassa päivittäin ilmestyvä sanomalehti. Sen katsotaan olevan kallellaan keskusta-vasemmistoa päin. Loppuvuodesta 2019 lehden levikki oli 1&nbsp;176&nbsp;597 kappaletta, mikä tekee siitä *[[The Times of India]]* -lehden jälkeen maan suurimman englanninkielisen lehden.

*The Hindu* oli yksi ensimmäisistä intialaisista sanomalehdistä, joka avasi omat internetsivunsa vuonna 1995.

Lehden perusti Ganapathy Subramania Iyer Chennaissa vuonna 1878. Aluksi se ilmestyi viikoittain, mutta ilmestymistiheys nousi päivittäiseksi 1889.

Vuonna 2018 lehden päätoimittajaksi nimitettiin Suresh Nambath.

## Lähteet
Kalastajalepakko

**Kalastajalepakko** (*Noctilio leporinus*) on toinen kalastajalepakoiden heimon lajeista. Nisäkäsnimistötoimikunnan ehdotus lajin uudeksi suomenkieliseksi nimeksi on *isokalastajalepakko*.

## Levinneisyys ja elinympäristö
Kalastajalepakoita esiintyy Amerikan mantereella Meksikosta Pohjois-Argentiinaan ja monilla saarilla. Laji viihtyy luolissa, ontoissa puissa ja kallionkoloissa, asuinympäristö sijaitsee trooppisessa ja subtrooppisessa metsässä lähellä vettä.

## Anatomia
Kalastajanlepakko on kooltaan suuri, sen massa on 40–79 g, ruumiin pituus 10 cm ja kyynärvarsi 8 cm. Sen korvat ovat teräväkärkiset ja ovat taipuneena eteenpäin. Lajille on tyypillistä myös jäniksen ristihuulta muistuttava ihopoimu kasvoissa.

Sen turkki on lyhyt ja karvat ohuet. Jalat kalastajalepakolla ovat suuret ja sen varpaissa on pitkät kynnet.

## Elintavat
Kalastajalepakot voivat elää usean sadan yksilön ryhmissä, joissa on kumpaakin sukupuolta. Naaraat muodostavat pieniä ryhmiä, joissa on lisäksi yksi uros ja muut urokset muodostavat omat erilliset ryhmänsä.

Naaraan raskaus saattaa kestää yhdeksän kuukautta, mihin sisältyy viivästetty hedelmöitys.

## Ravinto
Laji pystyy pyydystämään kaloja jaloillaan ja saalistus tapahtuu kaikuluotauksen avulla tavallisesti myöhään iltapäivällä. Lisäksi kalastajalepakoille kelpaavaa ravinnoksi myös vesihyönteiset ja äyriäiset.

## Lähteet
New World Order (Megadethin kappale)

**New World Order** on yhdysvaltalaisen thrash metal -yhtye Megadethin kappale. Se nauhoitettiin albumin Countdown to Extinction studiosessioiden aikana, mutta se annettiin Zoetropen käyttöön yhtyeen kolmannelle albumille Mind Over Splatter vuonna 1993.

Megadethin versio kappaleesta (joka tuohon aikaan oli vielä demovaiheessa) ei ilmestynyt yhtyeen julkaisuilla ennen Hidden Treasuresin Japanin painosta vuonna 1995. Viimeinen versio kappaleesta ilmestyi Duke Nukem 3D:n soundtrackilla Duke Nukem: Music to Score By vuonna 1998. Kappale julkaistiin vielä kertaalleen lopullisessa muodossaan albumin *Hidden Treasures* remasteroidulla versiolla vuonna 2007, jonka kappalelista on identtinen yli kymmenen vuoden takaiseen Japanin painokseen. Kappaleen demoversio julkaistiin Youthanasian remasteroidulla painoksella vuonna 2004.

New World Orderin uudelleenäänitetty versio löytyy Megadethin studioalbumilta TH1RT3EN.

## Kokoonpano
*Dave Mustaine - laulu, kitarat 
*Marty Friedman - kitarat
*Nick Menza - rummut
*David Ellefson - bassokitara

## Lähteet
Pikkukilokki

**Pikkukilokki** (*Suaeda maritima*) on suolaisten maiden ja merenrantojen kasvi. Suomessa lajia tavataan Ahvenanmaalla, jossa se on rauhoitettu.

## Ulkonäkö ja koko

Yksivuotinen pikkukilokki kasvaa tavallisesti 5–15 senttimetriä pitkäksi, toisinaan pituutta voi olla jopa 30 cm. Koko kasvi on kalju. Varsi on tavallisesti rento, tyviosasta pitkähaarainen ja joskus pysty. Ruodittomat, möyheät lehdet ovat kierteisesti. Lehden lapa on tavallisesti 5–10 mm pitkä, tasasoukka, puoliliereä ja tylppä. Väriltään lehdet ovat sinertävänvihreitä tai punertavia. Kukat ovat pieniä, lehtihankaisia ja ne ovat tavallisesti kahden tai kolmen kukan ryhmissä. Kukissa on viisi kalvomaista, möyheää kehälehteä. Pikkukilokki kukkii Suomessa heinä-syyskuussa. Kasvin siemenet leviävät nopeasti uusille kasvupaikoille veden mukana.

## Levinneisyys
Pikkukilokkia tavataan lähes kaikkialla Euroopan merenrannoilla, erityisesti Välimerellä Kreikasta länteen ja Atlantilla Espanjasta Norjan keskiosiin saakka. Itämerellä sitä tavataan Suomenlahden korkeudelle asti. Sisämaassa pikkukilokkia kasvaa lähinnä erilaisilla aroalueilla Unkarista itään aina Keski-Aasiaan saakka. Satunnaisesti lajia voi tavata myös laajalla alueella muuta Aasiaa, Australiassa, Afrikassa erityisesti Marokossa sekä Yhdysvalloissa erityisesti itärannikolla, jossa pikkukilokki kuitenkin lienee alun perin tulokaslaji.

Suomessa pikkukilokkia tavataan alkuperäisenä lajina ainoastaan Ahvenanmaan itäisessä saaristossa, erityisesti Kökarissa. Manner-Suomesta sitä on tavattu 1900-luvun alkupuolella painolastitulokkaana Varsinais-Suomesta, Uudeltamaalta sekä Vaasasta.

## Elinympäristö
Suomessa pikkukilokki on lähes kasvittomien merenrantojen pioneerikasvi. Sitä kasvaa suolapitoisilla ja avoimilla rantaniityillä. Suomessa pikkukilokki on harvinaistunut rantalaidunnuksen loppumista seuranneen kasvupaikkojen umpeenkasvun takia. Se on luokiteltu Suomessa äärimmäisen uhanalaiseksi.

## Käyttö
Pikkukilokkia on aikaisemmin käytetty soodan valmistamiseen.

## Lähteet
* Ranta, Pertti: *Pikkukilokki*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 255.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Pikkukilokin levinneisyys Suomessa.
* ITIS: ''Suaeda maritima'' 
* United States Department of Agriculture (USDA): ''Suaeda maritima''
Montmorencyn putoukset

**Montmorencyn putoukset** ovat Quebecin provinssin korkein ja Kanadan kahdeksanneksi korkein vesiputous. Ne sijaitsevat Montmorencyjoen ja Saint Lawrencen yhtymäkohdassa, Île d’Orléansin pohjoispuolella, noin 13 kilometriä Quebecin kaupungista itään. Putousten korkeus on 84 metriä, joten ne ovat 27 metriä korkeammat kuin huomattavasti tunnetummat Niagaran putoukset. Talvella putousten juurelle muodostuu ryöppyävästä vedestä jäinen ”sokeritoppa”, joka voi kohota jopa 30 metrin korkeuteen. Sen huipulta oli suurta hupia laskea kelkalla alas 1800-luvulla.

Putoukset näki ensimmäisenä eurooppalaisena ranskalainen Jean Alfonse, joka toimi luotsina tutkimusmatkailija Jean-François Robervalin laivueessa vuonna 1542. Samuel de Champlain nimesi ne vuonna 1608 Montmorencyn herttuan Henri II:n mukaan, josta tuli myöhemmin Uuden-Ranskan varakuningas. Putousten juurella käytiin ranskalaisten ja brittien välillä 31. heinäkuuta 1759 Montmorencyn taistelu, jonka kenraalimajuri James Wolfen johtamat britit hävisivät. Nykyään putoukset ovat paitsi suosittu matkailukohde, myös tärkeä energianlähde Québecin kaupungille.

## Lähteet

## Aiheesta muualla
Raidanisokarve

**Raidanisokarve** (*Parmelia sulcata*) on keskikokoinen tai kookas (alle 20 cm) ruusukkeina kasvava lehtijäkälä. Laji viihtyy pääsääntöisesti lehtipuiden rungoilla, mutta kasvaa myös usein kivialustoilla. Laji on yleinen Suomessa ja se on luokiteltu elinvoimaiseksi lajiksi. Raidanisokarve muistuttaa kallioisokarvetta (*Parmelia saxatilis*). Raidanisokarveen leväosakkaana toimii viherlevä (*[[Trebouxia]]*).
Raidanisokarveen jäkäläaineena eli sekundaarisena aineenvaihduntatuotteena esiintyy atranoriinia (C19H18O8), kloroatranoriinia (C19H17ClO8), salasiinihappoa  (C18H12O10) ja konsalasiinihappoa.

## Lähteet
*Rikkinen, Jouko. *Jäkälät & Sammalet Suomen luonnossa*, WSOY, 2008. 

### Viitteet

## Aiheesta muualla
* Laji.fi: Raidanisokarve (''Parmelia sulcata'')
* Luopioisten kasvisto: Raidanisokarve (''Parmelia sulcata'')
* UniProt: Taxonomy - ''Parmelia sulcata'' 
* ITIS: Parmelia sulcata 
* Global Biodiversity Information Facility (GBIF): ''Parmelia sulcata'' 
* Consortium of Lichen Herbaria: ''Parmelia sulcata'' 
* Irish lichens: ''Parmelia sulcata'' 
* Italic 7.0, The Information System on Italian Lichens: ''Parmelia sulcata'' 
* PheroBase: Semiochemicals of ''Parmelia sulcata''
Die Happy

**Die Happy** on saksalainen vuonna 1993 perustettu alternative metal -yhtye. Yhtyeen perustivat Ulmissa tšekkiläinen laulaja Marta Jandová ja kitaristi Thorsten Mewes. Vaikka yhtye on perustettu Saksassa, niin yhtye laulaa yleensä vain englanniksi.

Jandová on esiintynyt vierailevana laulajana Dog Eat Dogin kappaleella "Walk With Me", In Extremon kappaleella *Horizont*, Apocalyptican kappaleella "Wie weit/How far/En Vie" ja Revolverheldin kappaleella "Halt dich an mir fest". Lisäksi hän esiintyy Oomph! -yhtyeen "Träumst Du?" -kappaleella, joka voitti vuonna 2007 Bundesvision laulukilpailun.

## Diskografia
### Studioalbumit
* 2001: *Supersonic Speed*
* 2002: *Beautiful Morning*
* 2003: *The Weight of the Circumstances*
* 2005: *Bitter to Better*
* 2006: *No Nuts No Glory*
* 2008: *SIX*
* 2010: *Red Box*
* 2014: *Ever Love*
* 2020: *Guess What*

### Kokoelma-albumit
* 2005: *Four and More Unplugged*
* 2009: *Most Wanted (1993-2009)*

### EP:t
* 1994: *Better Than Nothing*
* 1997: *Promotion*

### Singlet
* 2000: "Supersonic Speed" – *Supersonic Speed*
* 2001: "Like A Flower" – *Supersonic Speed*
* 2001: "One Million Times" – *Supersonic Speed*
* 2002: "Goodbye" – *Beautiful Morning*
* 2002: "Not That Kind Of Girl" – *Beautiful Morning*
* 2002: "Cry For More" – *Beautiful Morning*
* 2003: "Big Boy" – *The Weight of the Circumstances*
* 2003: "Everyday is a Weekend" – *The Weight of the Circumstances*
* 2004: "Slow Day" – *The Weight of the Circumstances*
* 2005: "Big Big Trouble" – *Bitter to Better*
* 2005: "I Am" – *Bitter to Better*
* 2006: "Blood Cell Traffic Jam" – *Bitter to Better*
* 2006: "Wanna Be Your Girl" – *No Nuts No Glory*
* 2006: "The Ordinary Song" – *No Nuts No Glory*
* 2008: "Peaches" – *SIX*
* 2008: "Still Love You" – *SIX*
* 2010: "Dance For You Tonight"
* 2011: "Anytime"
* 2014: "I Could Die Happy"
* 2019: "Love Suicide"
* 2020: "Guess What"
* 2020: "Here I Am"

### DVD:t
* 2003: *The Weight of the Circumstances*
* 2004: *10 - Live and Alive*

## Lähteet

## Aiheesta muualla
*Yhtyeen kotisivut
Hogan’s Heroes

**Hogan’s Heroes** oli yhdysvaltalainen tilannekomediasarja, jota esitettiin 168:n jakson verran vuosina 1965–1971 CBS-kanavalla. Sarja kertoi natsien johtamasta vankileiristä, jossa liittoutuneiden sotilaat suorittivat omia operaatioitaan. Pääasiassa vankileirin kautta autettiin vankeja ja vakoojia pakenemaan, mutta toisinaan vangit iskivät lähialueella esimerkiksi siltoihin, natsien junakuljetuksiin tai saksalaisten uusiimpiin sotasalaisuuksiin. Sarja herätti alussa paljon keskustelua teemallaan. 1960-luvulla tyhmistä natseista kertovaa yliampuvaa komediasarjaa ei heti sulatettu. Varsinkin kun monet korkea-arvoisia natseja esittävistä olivat juutalaisia. Vangeilla on leirissä muun muassa salainen tunneliverkosto, radioyhteys ja varastollinen vaatteita ja aseita. 

## Roolit ja näyttelijät
Eversti Hogan - Bob Crane
*Vankien ovela johtaja ja suuri naistenmies. Tehtävät ja isänmaa ovat kuitenkin naisia tärkeämpiä. Koko sarjan ajan hänellä on vihjaileva suhde komentaja Klinkin sihteerin kanssa.

Eversti Klink - Werner Klemperer
* Leirin tyhmä komentaja, joka on yleensä helposti ohjattavissa.

Kersantti Schultz - John Banner
* Ylipainoinen vankien lähin vartija, joka on helposti manipuloitavissa Punaisen ristin suklaapatukoilla. Hän monesti näkee, että Hoganin joukot suunnittelevat jotain, mutta hän ei Venäjän-rintaman pelossa hiisku siitä kenellekään.

Korpraali LeBeau - Robert Clary
* Ranskalainen räätäli, kokki ja naistenmies.

Korpraali Newkirk - Richard Dawson
* Englantilainen taskuvaras, imitaattori ja naistenmies.

Ylikersantti Kinchloe - Ivan Dixon
* Kausilla 1-5 toimii radioupseerina.

Ylikersantti Carter - Larry Hovis
* Amerikkalainen kemisti ja imitaattori.

Kersantti Baker - Kenneth Washington
* Kuudennella ja viimeisellä kaudella korvasi Kinchloen.
Hyperdrive

**Hyperdrive** on BBC:n tuottama brittiläinen science fiction -komediasarja, jonka työnimenä luontivaiheessa oli ”Full Power”. BBC2 esitti kaksi tuotantokautta vuosina 2006 ja 2007. Kolmatta kautta ei ole vielä aloitettu ja se on Kevin Eldonin mukaan epätodennäköinen. Sarjan tarina sijoittuu vuoteen 2151 ja seuraa avaruusalus HMS *Camden Lockia* miehistöineen, näiden toikkaroidessa sankarillisissa tehtävissä, pyrkien ajamaan Britannian etuja muuttuvassa Linnunradassa.

Sarjan kirjoittajia ovat Kevin Cecil ja Andy Riley, ohjaaja John Henderson ja tuottaja Alex Walsh-Taylor. Kaksi ensimmäistä jaksoa esitettiin BBC2:lla 11.1.2006. Toinen kausi käynnistyi 12.7.2007 samalla kanavalla.

## Lähteet
Let’s Spend the Night Together

”**Let’s Spend the Night Together**” on brittiläisen The Rolling Stones -yhtyeen vuonna 1967 ilmestynyt kappale ja single. Koska laulun sanoitusta pidettiin Yhdysvalloissa liian seksuaalisesti vihjailevana, radioasemat soittivat ”Let’s Spend the Night Togetherin” sijaan singlen b-puolta, ”Ruby Tuesdayta”, joka nousi listaykköseksi. Olemattoman markkinoinnin vuoksi ”Let’s Spend the Night Together” ei noussut Yhdysvalloissa sijaa 55 korkeammalle, mutta Britanniassa se pääsi listan kolmanneksi ja sitä myytiin noin 250&nbsp;000 kappaletta.

Yhtyeen laulajan Mick Jaggerin entinen tyttöystävä Marianne Faithfull on väittänyt, että Jagger kirjoitti laulun sanat heidän ensimmäisen yhdessä viettämänsä yön jälkeen. Kappaleessa on Rolling Stonesin saralla erikoista se, että johtava instrumentti on kitaran sijaan piano.

Rohkean sanoituksen vuoksi Jaggeria vaadittiin laulamaan kappaleen sanat ”Let’s spend the night together” muodossa ”Let’s spend some time together”, kun yhtye esiintyi yhdysvaltalaisessa *[[Ed Sullivan Show]]* -televisio-ohjelmassa. Hän ilmaisi tyytymättömyytensä ratkaisuun pyörittämällä silmiään joka kerta laulaessaan sensuroidut sanat.

## Kappaleet singlellä
**A-puoli**
#
**B-puoli**
#

## Lähteet
*

### Viitteet
Vincent Lopez

**Vincent Lopez** (30. joulukuuta 1895 Brooklyn, New York – 20. syyskuuta 1975 Miami Beach, Florida) oli yhdysvaltalainen pianisti ja yhtyeenjohtaja. Lopezin isä halusi pojastaan papin, joten isä lähetti hänet luostariin 12-vuotiaana. Pojan pianonsoittoa kuullut luostarin apotti kuitenkin suositteli uraa musiikin parissa. Hänen yhtyeessään esiintyivät vuosien varrella muun muassa Xavier Cugat, Tommy Dorsey, Jimmy Dorsey ja Artie Shaw. Lopezin yhtye esiintyi 27 vuoden ajan Hotel Taftissa, New Yorkissa. Hän on saanut tähden Hollywood Walk of Famelle.

## Lähteet

## Aiheesta muualla

* 
* Craig's Bigbands and BigNames: Vincent Lopez
Jousikvartetto nro 15 (Beethoven)

**Jousikvartetto nro 15 a-molli** opus 132 on Ludwig van Beethovenin jousikvartetto, joka valmistui vuonna 1825. Sen kantaesitti Schuppanzigh-kvartetti 6. marraskuuta samana vuonna. Kvartetto on toinen venäläisen mesenaatin Nikolai Golitsynin Beethovenilta tilaamista kvartetoista. Kvarteton numero perustuu julkaisujärjestykseen, todellisuudessa teos on säveltämisjärjestyksessä Beethovenin kolmastoista kvartetto.

Kolmas osa on kvarteton pisin. Beethoven sävelsi osan toipuessaan vakavasta sairaudesta ja nimesi sen tämän vuoksi "Heiliger Dankgesang eines Genesenen an die Gottheit, in der lydischen Tonart" ("toipuneen pyhä kiitoslaulu jumaluudelle lyydisessä sävellajissa"). Osassa vuorottelevat hitaat jaksot nopeampien jaksojen ("Neue Kraft fühlend", "uutta voimaa tuntien") kanssa. Neljäs osa on lyhyt marssi, joka johtaa resitatiivia muistuttavan jakson kautta rondomuotoiseen finaaliin.

## Osat

# *Assai sostenuto – Allegro*
# *Allegro ma non tanto*
# *Heiliger Dankgesang eines Genesenen an die Gottheit, in der lydischen Tonart. Molto adagio –  neue Kraft fühlend. Andante – Molto adagio – Andante – Molto adagio. Mit innigster Empfindung.*
# *Alla Marcia, assai vivace – Più allegro*
# *Allegro appassionato – Presto*

## Lähteet
Denniz Pop

**Denniz Pop** (tai **Denniz PoP**, oik**. Dag Krister Volle**, 26. huhtikuuta 1963 Norja – 30. elokuuta 1998 Ruotsi) oli ruotsalainen DJ, musiikkituottaja ja sanoittaja.

## Ura

Volle aloitti DJ:nä 1980-luvulla. Samoihin aikoihin hän rupesi tekemään myös remixaajan töitä, ja myöhemmin  myös tuottajan töitä, tuottaen mm. Dr. Albanin singlen "Hello Afrika" vuonna 1990.

Tom Talomaa ja Volle perustivat yhdessä Cheiron-äänitysstudion Kungsholmenille Tukholmaan vuonna 1992. Seuraavana vuonna he palkkasivat Max Martinin studioon. Andreas Carlsson palkattiin mukaan vuonna 1996. Perustamisensa jälkeen studio loi useita menestyksekkäitä lauluja ruotsalaisille ja ulkomaisille artisteille, kuten Ace of Base, Backstreet Boys, Britney Spears, N'Sync, E-Type, Rick Astley, Robyn ja 5ive. Studio lopetti toimintansa 2001. Max Martin ja Tom Talomaa perustivat heti tammikuussa 2001 uuden studion nimellä Maratone.

## Kuolema

Vuonna 1998 Volle kuoli mahasyöpään 35 vuoden iässä, jättäen jälkeensä tyttöystävänsä Jessica Folckerin ja 11-vuotiaan poikansa. Backstreet Boysin kappaleen "Show Me the Meaning of Being Lonely" video oli omistettu Vollelle. E-Typen albumilla *[[Last Man Standing (albumi)|Last Man Standing]]* muistellaan Vollea viimeisen raidan surulaulussa "PoP Preludium".

## Lähteet
* Sveriges dödbok 1947-2003, CD-ROM, Sveriges Släktforskarförbund
* Novell (ruotsalainen musiikkilehti) 2008/ 2-3, sivut 32-41 (ruotsiksi)

### Viitteet

## Aiheesta muualla

*Denniz Pop @ Disco-Disco.com
*SweMix @ Disco-Disco.com
*More Information
* http://issuu.com/magasinetnovell/docs/musikmagasinet_novell____2-3___vinter_2008 Novell 2008/2-3, sivut 32-41 (ruotsiksi)
Wangdue Phodrang (piirikunta)

**Wangdue Phodrang** on yksi Bhutanin 20 piirikunnasta (*dzongkhag*). Sen asukasluku on vuoden 2017 väestönlaskennan mukaan 42&nbsp;186. Piirikunnan pääkaupunki on Wangdue Phodrang.

## Lähteet

## Aiheesta muualla
Abdelmoumene Djabou

**Abdelmoumene Djabou** (s. 31. tammikuuta 1987 Sétif, Algeria) on algerialainen jalkapalloilija. Hyökkäävänä keskikenttäpelaajana pelaava Djabou edustaa Tunisian pääsarjassa Club Africainia.

## Maajoukkueura
Djabou sai ensimmäisen maajoukkuekutsunsa Keski-Afrikan tasavaltaa vastaan pelattavaan Afrikan-mestaruuskisojen karsintaotteluun. Ensimmäisen maaottelunsa Djabou pelasi Pohjois-Irlantia vastaan 17. marraskuuta 2010.

### MM-kisat 2014
Djabou valittiin vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan, jossa hän onnistui myös maalinteossa. Djabou tuli vaihdosta kentälle neljännesvälierä ottelussa Saksaa vastaan, jossa hän onnistui myös maalinteossa jatkoajalla.

## Lähteet
Eläintenpalvonta

**Eläintenpalvonta** eli **zoolatria** on johonkin eläinlajiin kohdistuvaa uskonnollista kunnioitusta. Se perustuu katsomukseen, jonka mukaan luonnossa on paljon ihmisten tavoin ajattelevia olentoja. Palvonta kohdistuu yleensä lajeihin, jotka ovat voimakkaita, vaarallisia, elintavoiltaan huonosti tunnettuja tai taloudellisesti tärkeitä. Eläintenpalvonta liittyy dynamismiin, joka katsoo kaikkeen olevaan, sekä elolliseen että elottomaan, kuuluvan persoonattoman voiman. Palvonnan kohteena on joko laji yleensä, jota edustaa tavallisesti yksi yksilö, tai lajin yliluonnollinen "eläinten herra" eli haltijaeläin. Usein palvonta ei kohdistu eläimeen sinänsä, vaan voimaan tai olentoon, jolla on eläimen hahmo tai joka on asettunut eläinyksilöön. Yliluonnollisen olennon käsittämistä eläinhahmoiseksi nimitetään zoomorfismiksi ja elollisiin tai elottomiin olioihin sisältyviin sieluihin uskomista kutsutaan animismiksi.

Yleisimpiä palvottuja eläimiä ovat hevonen, jänis, karhu, kettu, kissa, kobra, kotka, lehmä, susi ja tiikeri. Oma artikkeli on karhunpalvonnasta ja käärmeenpalvonnasta. Eläintenpalvonnassa kuolleita eläimiä saatetaan haudata uskonnollisin menoin tai pyhistä eläimistä tehdään kuvia, joiden uskotaan auttavan tai suojelevan. Magian muotoa, jossa käytetään välineenä eläintä, ihmistä tai jumalaa esittävää tai symboloivaa kuvaa, nimitetään kuvataikuudeksi.

Hindulaisuudessa eläintenpalvonta on säilyttänyt asemansa ja pyhät lehmät ovat osa Intian arkielämää. Primitiivisellä taiteella on läheinen yhteys eläintenpalvontaan ja niin on ilmeisesti myös eläimiä esittävillä esihistoriallisilla esineillä. Siihen liittyy mahdollisesti myös luolamaalaukset. Eläintenpalvontaa ei pidä sekoittaa totemismiin, joka on eri asia.

## Lähteet
Meilahden kolmiosairaala

**Meilahden kolmiosairaala** on Helsingin ja Uudenmaan sairaanhoitopiirin (HUS) sairaala, jonka käyttö alkoi marraskuussa 2010. Sairaala kuuluu HYKS-sairaanhoitoalueeseen. Sairaala sijaitsee Helsingin Meilahdessa, osoitteessa Haartmaninkatu 4. Sairaalalla on yhteinen sisäänkäynti Meilahden tornisairaalan kanssa. Sairaalan nimi tulee rakennuksen ja valopihan muodosta. Sairaalan suunnittelua rajoitti tontin ahtaus mutta myös sen kerroskorkeus, joka on 4,4 metriä, metrin suurempi kuin Tornisairaalassa. Kolmiosairaalan on suunnitellut arkkitehti Mikael Paatela (s. 1950).

Meilahden kolmiosairaalassa on vuodeosasto-, poliklinikka-, dialyysi- ja päiväsairaalatoimintaa sekä niiden tarvitsemat tukipalvelut. Pohjakerroksessa on magneettikuvausyksikkö.

Kolmiosairaalan vuodeosastoilla on yhteensä 226 vuodepaikkaa ja päiväsairaalassa 29 hoitopaikkaa. Potilashuoneet ovat 1–2 hengelle, ja niiden tekninen varustus on suunniteltu palvelemaan sekä infektiopotilaiden että myös infektioherkkien potilaiden hoitoa. Uutta tekniikkaa on muun muassa hoitajakutsu, jossa potilaan hälytys tulee kanslian sijaan hoitajan kännykkään ja asia tulee kuulluksi heti sekä potilaan käytössä oleva monitoimipääte.

## Päiväsairaala

Päiväsairaalassa hoidetaan potilaita, jotka ennen on kutsuttu vuodeosaston yhteydessä toimineelle poliklinikalle ja hoidettu muun toiminnan ohessa. Nyt heitä varten on oma, juuri tähän toimintaan keskittyvä henkilökunta. Päiväsairaala on auki arkisin klo 7-21.

Päiväsairaalaan tullaan vaativiinkin toimenpiteisiin,  kuten sydämen tahdistimen laittoa tai vaikkapa maksan tai munuaisten näytepalan ottoa varten tai rytminsiirron jälkiseurantaan tai saamaan syöpälääkehoitoa, verivalmisteita tai suonensisäistä lääkehoitoa.  

Päiväsairaalassa suunnitellaan hoidettavan noin 18 000 potilasta joka vuosi. Päiväsairaalassa on 29 hoitopaikkaa.

## Poliklinikka

Meilahden kolmiosairaalan suurpoliklinikan 51 vastaanottohuonetta palvelevat lukuisten erikoisalojen potilaita. Vastuu potilaan hoidosta säilyy sillä erikoisalalla, jolla hänen lääkärinsä työskentelee, ja erikoislääkärit käyvät poliklinikalla tapaamassa potilaitaan. Muuten poliklinikka toimii pääosin hoitajavetoisesti, ja siellä on yksi oma lääkäri.

## Elinsiirrot Kirurgisesta sairaalasta Meilahteen

Elinsiirto- ja maksakirurgian vuodeosasto potilaineen on siirtynyt Kolmiosairaalan viidenteen kerrokseen marraskuussa 2010. Leikkaukset tehdään nyt Meilahden sairaaloiden yhteydessä olevissa leikkaussaleissa.

Sairaalan katolla on laskeutumisalusta ambulanssihelikoptereita varten .

## Lähteet

## Aiheesta muualla
* Meilahden kolmiosairaala (hus.fi)
Saippuasprii

**Saippuasprii** eli **kalisaippuasprii** () on läpikuultava, kellertävä antiseptinen neste, jossa on 24 prosenttia kalisaippuaa. Saippuaspriitä syntyy, kun oliiviöljyä tai maapähkinäöljyä saippuoidaan kaliumhydroksidiliuoksen ja etanolin (spriin) seoksessa. Saippuaspriitä on käytetty ulkoisesti ihon puhdistukseen ja desinfiointiin, aineosana linimenteissa sekä tahranpoistoon kankaista.

## Lähteet
Gaspard Bauhin

**Gaspard Bauhin** (myös **Caspar Bauhin**) (17. tammikuuta 1560 – 5. joulukuuta 1624) oli sveitsiläinen kasvitieteilijä. Hänet tunnetaan teoksestaan *Pinax theatri botanici* (1596), jossa hän kuvasi yli 6&nbsp;000 kasvilajia. Bauhin myös nimesi lajit yksi- tai kaksiosaisilla latinalaisilla nimillä, jotka erottivat kasvilajit suvun muista lajeista.


Bauhin, Gaspard – Animadversiones in historiam generalem plantarum, 1601 – BEIC 11856754.jpg|*Animadversiones in historiam generalem plantarum*, 1601]


## Lähteet